Dacă este icter patologic, el nu părăseşte maternitatea, se tratează cu albumină, se utilizează fototerapia, dar aceste lucruri nu pot fi făcute la domiciliu. Există şi icter fiziologic, ceea ce se întâmplă mai ales în cazul prematurilor. Este vorba despre icterul cauzat de laptele de mamă cu hormoni-un icter prelungit, dar care nu afectează în nici un fel dezvoltarea copilului, ba din contră, ia prea mult în greutate. Un astfel de nou-nascut are scaun normal, mănâncă bine şi creşte în greutate. Un copil bolnav nu mănâncă şi nu creşte. În cazul unui icter patologic, scaunele sunt albe, iar urina colorată. În schimb, la icterul prelungit prin lapte de mamă cu hormoni nu există aceste simptome, singurele fiind culoarea galbenă şi faptul ca ia prea mult în greutate. Însă mămicile nu trebuie să-şi facă griji, acest icter va trece de la sine. Mai există un tip de icter prelungit, care apare în cazul copiilor care nu sunt hrăniţi în primele zile de viaţă cu lapte matern. Acel colostru este laxativ şi îi ajută pe ei să elimine meconiul, rezultatul primei digestii a nou născutului.